ટ્રાફિક પોલીસકર્મીઓ દ્વારા નેશનલ હાઈવે ઓથોરિટિ ઓફ ઇન્ડિયા (એનએચએઆઈ)ને અલગ અલગ સૂચનો આપવામાં આવ્યાં છે. જેથી દુર્ઘટનાઓ પર લગામ કસી શકાય. આ સૂચનમાંથી કેટલાકનો તો તરત જ અમલ પણ કરવામાં આવ્યો છે. એસીપી (ટ્રાફિક) અમિત વનાણીએ જણાવ્યું કે,’અમે ગત ત્રણ વર્ષમાં થયેલી દુર્ઘટનાઓનો એક ડેટા તૈયાર કર્યો છે અને ઘટનાસ્થળોનું પણ વિશ્લેષણ કર્યું છે. અમે 13 ઘટનાસ્થળમાંથી નવ જગ્યા એવી જોઈ છે જેમાં સૌથી વધુ દુર્ઘટના થઈ છે.’